 Levitikọs 19  Jehova wee gwa Mozis okwu ọzọ, sị:Gwa nzukọ ụmụ Izrel dum okwu, sị ha, Unu ga-adị nsọ, nihi na mụ onwe m bụ Jehova Chineke unu dị nsọ.Onye ọ bụla tụọ egwu nne ya na nna ya, debekwanụ ụbọchị izu ike m. Abụ m Jehova bụ Chineke unu.Unu echigharịkwurula chi na-abaghị uru, unu emerela onwe unu chi a wụrụ awụ. Abụ m Jehova bụ Chineke unu.Ọ bụrụ na unu achụọrọ Jehova àjà udo, unu ga-achụ ya iji nwetara onwe unu ihu ọma.A ga-eri anụ ya nụbọchị unu chụrụ àjà ahụ nakwa nechi ya, ma a ga-akpọ nke fọdụrụ ruo ụbọchị nke atọ ọkụ.Otú ọ dị, ọ bụrụ na e rie ya nụbọchị nke atọ, ọ bụ ihe rụrụ arụ. A gaghị anabata ya nke ọma.Onye riri ya ga-aza ajụjụ maka njehie ya, nihi na o merụwo ihe dị nsọ nke Jehova; a ga-ebipụkwa mkpụrụ obi ahụ netiti ndị ya.Mgbe unu na-ewe ihe ubi nke ala unu, unu ewerechala ihe dị nọnụ ọnụ ubi unu, unu atụtụkọtala ihe unu wefọrọ nubi.Unu aghọrọkwala mkpụrụ unu ghọfọrọ nubi vaịn unu, unu atụtụkọtala mkpụrụ vaịn dasasịrị nubi vaịn unu. Unu ga-ahapụ ha maka ndị nọ nahụhụ na ndị mbịarambịa. Abụ m Jehova bụ Chineke unu.Unu ezula ohi, unu aghọla aghụghọ, unu emesola mmadụ ibe unu ihe nụzọ aghụghọ.Unu ejila aha m ṅụọ iyi ụgha, ka unu wee ghara imerụ aha Chineke unu. Abụ m Jehova.Unu erigbula mmadụ ibe unu, unu apụnarala mmadụ ihe. Ụgwọ ọrụ nke onye ọrụ e goro ego agaghị anọbọ chi naka unu.Akọchala onye ntị chiri, edebekwala ihe mkpọbi ụkwụ nihu onye ìsì; tụọ egwu Chineke gị. Abụ m Jehova.Unu ekpela ikpe na-ezighị ezi. Unu elela onye ọ na-enweghị ka ọ hà ya anya nihu mgbe unu na-emeso ya ihe, unu enwela mmasị karị nebe onye ukwu nọ. Unu ga-ekpe mmadụ ibe unu ikpe ziri ezi.Agagharịla netiti ụmụnna gị iji kwutọọ mmadụ. Ebilila ịwụfu ọbara mmadụ ibe gị. Abụ m Jehova.Akpọla nwanna gị asị nime obi gị. Ị ghaghị ịdọ mmadụ ibe gị aka ná ntị, ka ị ghara iso ya buru mmehie ya.Abọla ọbọ, eburula ụmụ ndị gị iwe nobi; hụ mmadụ ibe gị nanya dị ka onwe gị. Abụ m Jehova.Unu ga-edebe ụkpụrụ m: Unu emela ka ụdị anụ ụlọ abụọ dịgasị iche gbaa onwe ha. Unu aghakọtala ụdị mkpụrụ abụọ nubi unu, unu eyikwala uwe abụọ nke e ji ụdị eriri abụọ e jikọtara ọnụ kwee.Ọ bụrụ na nwoke na nwaanyị edinaa, ọbara ọcha ewee pụta, mgbe nwaanyị ahụ bụ nwaanyị na-ejere nwoke ọzọ ozi, a gbapụtabeghịkwa ya nụzọ ọ bụla, e mebeghịkwa ka o nwere onwe ya, a ga-enye ntaramahụhụ ya. A gaghị egbu ha nihi na a hapụbeghị ya ka o nwere onwe ya.Nwoke ahụ ga-ewetara Jehova àjà ikpe ọmụma ya nọnụ ụzọ ụlọikwuu nzute, bụ ebule àjà ikpe ọmụma.Onye nchụàjà ga-eji ebule àjà ikpe ọmụma ahụ kpuchiere ya mmehie ya nihu Jehova; a ga-agbaghakwara ya mmehie o mere.Ọ bụrụ na unu abata nala ahụ, unu akụọkwa osisi ọ bụla maka iri mkpụrụ ya eri, unu ga-ewere mkpụrụ ya dị ka ihe na-adịghị ọcha, dị ka apị ya. Ọ ga-abụrụ unu ihe a na-ebighị úgwù ruo afọ atọ. A gaghị eri ya eri.Ma nafọ nke anọ ya, mkpụrụ ya niile ga-aghọ ihe dị nsọ nye Jehova maka ememme obi ụtọ.Nafọ nke ise, unu pụrụ iri mkpụrụ ya; unu mee otú a, ọ ga-amịkwuru unu mkpụrụ. Abụ m Jehova bụ Chineke unu.Unu erikọtala ihe ọ bụla na ọbara.Unu akpụlatala ajị ndị dị nakụkụ ntì unu, unu akpụchapụkwala ọnụ ọnụ ajị agba unu.Unu ebekasịla ahụ unu maka mkpụrụ obi nwụrụ anwụ, unu egbukwala egbugbu nahụ unu. Abụ m Jehova.Emerụla nwa gị nwaanyị site nime ka ọ ghọọ akwụna, ka ala a ghara ịbụ nke na-agba akwụna, omume rụrụ arụ ewee jupụta nala a.Unu ga na-edebe ụbọchị izu ike m, unu ga na-atụkwa ebe nsọ m ụjọ. Abụ m Jehova.Unu echigharịkwurula ndị na-agba afa, unu ajụkwala ndị ọrụ ha bụ ịkọ ọdịnihu ase, ka ha ghara ime ka unu bụrụ ndị na-adịghị ọcha. Abụ m Jehova bụ Chineke unu.Ị ga-ebiliri onye isi awọ, sọpụkwara onye mere agadi, tụọkwa egwu Chineke gị. Abụ m Jehova.Ọ bụrụ na onye mbịarambịa ebiri netiti unu dị ka ọbịa nala unu, unu emegbula ya.Onye mbịarambịa nke bi dị ka ọbịa netiti unu ga-adịrị unu ka nwa afọ; unu ga-ahụkwa ya nanya dị ka onwe unu, nihi na unu ghọrọ ndị mbịarambịa nala Ijipt. Abụ m Jehova bụ Chineke unu.Kwụwanụ aka ọtọ mgbe unu na-ekpe ikpe, mgbe unu na-atụ ihe nihe ọtụtụ, mgbe unu na-atụ ịdị arọ ihe nihe ọtụtụ ma ọ bụ mgbe unu na-atụ ihe dị mmiri mmiri.Unu ga-enwe ihe ọtụtụ ziri ezi, ihe ziri ezi e ji atụ ịdị arọ ihe, ihe ọtụtụ efa ziri ezi na ihe ọtụtụ hin ziri ezi. Abụ m Jehova bụ Chineke unu, onye kpọpụtara unu nala Ijipt.Ya mere, unu ga-edebe ụkpụrụ m niile na mkpebi ikpe m niile, debenụ ha. Abụ m Jehova. 